stanford-oval/wikipedia huggingface dataset:
Fritz (shakkiohjelma)

Fritz on kaupallinen saksalainen shakin tietokoneohjelma, jonka ovat kehittäneet Frans Morsch ja Mathias Feist ja sen on julkaissut Chessbase-yhtiö. Ohjelmasta on myös Deep Fritz -niminen versio, joka on tarkoitettu moniytimisille suorittimille. Ohjelman uusimmat kuluttajille tarkoitetut versiot ovat Deep Fritz 12 ja Fritz 12.
Deep Fritz ja silloinen shakin maailmanmestari Vladimir Kramnik pelasivat Bahrainissa vuonna 2002 ottelun, joka päättyi tasan pistein 4–4.
Marraskuussa 2003 X3D Fritz, 3D-käyttöliittymällä varustettu versio Deep Fritzistä, pelasi neljän pelin ottelun tasan Garri Kasparovia vastaan.
Deep Fritz pelasi Vladimir Kramnikia vastaan kuuden pelin ottelun Bonnissa 25. marraskuuta – 5. joulukuuta 2006. Ohjelma kukisti Kramnikin pistein 4–2.
Ringeten maailmanmestaruuskilpailut 2007

Vuoden 2007 ringeten maailmanmestaruuskilpailut olivat kahdeksannet Kansainvälisen ringetteliiton (IRF) järjestämät maailmanmestaruuskilpailut. Ne pidettiin Ottawassa, Kanadassa 31. lokakuuta–3. marraskuuta 2007. Kisoissa oli mukana neljä joukkuetta: Kanada, Yhdysvallat, Suomi ja Ruotsi. Pelipaikkana oli Ottawa Civic Centre Arena.
Alkusarjan ottelut

31. lokakuuta
Suomi – Yhdysvallat 35–0
Kanada – Ruotsi 25–2
1. marraskuuta
Ruotsi – Yhdysvallat 11–6
Kanada – Suomi 5–10
2. marraskuuta
Ruotsi – Suomi 2–43
Yhdysvallat – Kanada 0–30
Mitaliottelut

3. marraskuuta
Pronssiottelu: Yhdysvallat - Ruotsi 9–10 (jatkoajan jälkeen)
Loppuottelu: Kanada - Suomi 4–5 (jatkoajan jälkeen)
Sijoitukset

1.  Suomi

2.  Kanada

3.  Ruotsi

4.  Yhdysvallat
Henkilökohtaisen pistepörssin parhaat

|  | pelaaja | joukkue | maalit | syötöt | pisteet | jäähyminuutit |
| --- | --- | --- | --- | --- | --- | --- |
| 1. | Elina Raesola |  Suomi | 16 | 16 | 32 | 2 |
| 2. | Anne Pohjola |  Suomi | 17 | 11 | 28 | 6 |
| 3. | Marja Koponen |  Suomi | 11 | 14 | 25 | 12 |
| 4. | Marjukka Virta |  Suomi | 10 | 10 | 20 | 8 |
| 5. | Ida-Maria Mullo |  Ruotsi | 12 | 7 | 19 | 6 |
| 6. | Ashley Peters |  Kanada | 12 | 6 | 18 | 4 |
| 7. | Salla Kyhälä |  Suomi | 10 | 8 | 18 | 0 |
| 8. | Jennifer Wakefield |  Kanada | 7 | 10 | 17 | 2 |
| 9. | Eevi Kaasinen |  Suomi | 6 | 9 | 15 | 0 |
| 10. | Julie Blanchette |  Kanada | 5 | 10 | 15 | 8 |
Aiheesta muualla

MM-kisojen virallinen sivu (Arkistoitu – Internet Archive)
Freestylehiihdon maailmanmestaruuskilpailut 1995

Freestylehiihdon maailmanmestaruuskilpailut järjestettiin vuonna 1995 viidennen kerran. Kilpailut käytiin Ranskan La Clusaz’ssa 14.–19. helmikuuta. Kilpailulajeina olivat kumparelasku, hypyt, baletti ja yhdistetty.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Edgar Grospiron | 27,14 |  Jean-Luc Brassard | 26,35 |  Sergei Šupletsov | 26,19 |
| Hypyt |  Trace Worthington | 243,09 |  Christian Rijavec | 241,34 |  Sébastien Foucras | 239,38 |
| Baletti |  Rune Kristiansen | 25,75 |  Fabrice Becker | 25,10 |  Heini Baumgartner | 24,25 |
| Yhdistetty |  Trace Worthington | 27,98 |  Darcy Downs | 27,51 |  Jonny Moseley | 25,39 |
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Candice Gilg | 25,52 |  Raphaëlle Monod | 24,89 |  Tatjana Mittermayer | 24,62 |
| Hypyt |  Nikki Stone | 176,53 |  Marie Lindgren | 169,53 |  Kirstie Marshall | 168,08 |
| Baletti |  Jelena Batalova | 28,64 |  Ellen Breen | 26,44 |  Annika Johansson | 25,05 |
| Yhdistetty |  Kristean Porter | 28,67 |  Maja Schmid | 26,03 |  Katherina Kubenk | 25,41 |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 4 | 1 | 1 | 6 |
| 2 |  Ranska | 2 | 2 | 1 | 5 |
| 3 |  Venäjä | 1 | 0 | 1 | 2 |
| 4 |  Norja | 1 | 0 | 0 | 1 |
| 5 |  Kanada | 0 | 2 | 1 | 3 |
| 6 |  Ruotsi | 0 | 1 | 1 | 2 |
| 6 |  Sveitsi | 0 | 1 | 1 | 2 |
| 8 |  Itävalta | 0 | 1 | 0 | 1 |
| 9 |  Australia | 0 | 0 | 1 | 1 |
| 9 |  Saksa | 0 | 0 | 1 | 1 |
| Yhteensä | Yhteensä | 8 | 8 | 8 | 24 |
Forssan rautatieasema

Forssan rautatieasema (lyh. Fr, ratakm 22+400) oli Forssan keskustassa sijainnut kapearaiteisen Jokioisten rautatien liikennepaikka ja eteläinen päätepiste. Liikennepaikka avattiin yleiselle liikenteelle vuonna 1898, ja se oli käytössä Jokioisten rautatien lakkauttamiseen eli vuoteen 1974 saakka, jonka jälkeen liikennepaikan kiskotus ja rakennukset purettiin.
Forssan liikennepaikka oli rautatien keskusliikennepaikka, ja siellä sijaitsi myös rautatieyhtiön konttori. Forssa oli myös yhdysliikenneasema, sillä Jokioisten rautatien ratalinjalta oli suora yhteys Forssan sähkörataan vuosina 1899–1973.
Rautatien rakennukset Forssan liikennepaikalla > Asemarakennus

Forssan asemarakennus oli rakennettu Valtionrautateiden viidennen luokan asemarakennuksen piirustuksia soveltaen, ja myöhemmin Forssan asemarakennuksen piirustuksia käytettiin rakennettaessa asemarakennukset Haminan yksityisrautatielle Metsäkylään ja Liikkalaan.
Rakennusta laajennettiin ensimmäisen kerran jo muutaman vuoden kuluttua sen valmistumisesta. Rakennukseen tehtiin myös huomattavia muutos- ja uusimiskorjauksia vuonna 1933, jolloin rakennuksen pohjapinta-ala kasvoi 264 neliömetriin.
Asemarakennus purettiin vuonna 1976.
Rautatien rakennukset Forssan liikennepaikalla > Tavarasuoja

Tavarasuoja rakennettiin alun perin yhtä aikaa asemarakennuksen kanssa, ja sitä laajennettiin vuonna 1923. Rakennuksen edessä oli alun perin puinen lastauslaituri, joka korvattiin suurelta osin betonisella laiturirakennelmalla vuonna 1944. Tavarasuoja purettiin vuonna 1982.
Rautatien rakennukset Forssan liikennepaikalla > Veturitalli

Liikennepaikalle rakennettiin alun perin kaksipilttuinen veturitalli, mutta se laajennettiin kolmipilttuiseksi jo vuonna 1899. Tallia laajennettiin lisää vuonna 1923, ja vuonna 1924 tallin yhteyteen muurattiin tiilirakenteinen vaununkorjaushalli. Veturitalliin saatiin myös pyöräsorvi 1960-luvulla toimintansa lopettaneelta Loviisa–Vesijärven rautatieltä. Pyöräsorvi on nykyisin Jokioisten Museorautatien kokoelmissa Minkiön asemalla. Tallirakennus purettiin vuonna 1982.
Ratapiha

Vuodesta 1898 alkaen Forssan ratapiha käsitti pääraiteen ja kaksi sivuraidetta. Lännestä tuleva pääraide jatkui aseman ohitse itään ja kääntyi ratapihan itäpäässä kohti etelää ja Forssan tehtaille. Kuormausraiteiston laajennus valmistui vuonna 1931, ja vuonna 1935 ratapihan sivulle rakennettiin kenttärataa 250 metrin verran eri varastojen ja kuormauspaikan välisen liikenteen helpottamiseksi. Vuonna 1936 Osuusliike Tammi rakennutti oman raiteen ratapihalta varastolleen. Viimeisen laajennuksen toteuttivat vuonna 1969 rautatieharrastajat, kun ratapihalta rakennettiin pistoraide tallille, jossa säilytettiin Hyvinkään–Karkkilan rautatien veturia numero 5.
Forssan liikennepaikka nykyisin

Kaikki liikennepaikan raiteet purettiin vuonna 1974 ja viimeisetkin rakennukset 1980-luvulla. Nykyisin Forssan veturitallin paikalla sijaitsee viihdeuimala Vesihelmi, ja asemarakennus on sijainnut 1970-luvun lopulla rakennetun virastotalon, silloisen poliisiaseman, pääsisäänkäynnin paikalla.
Kirjallisuutta

Alameri, Kalliomäki, Nummelin, Ojanperä: Jokioisten rautatie: 100 vuotta liikenteelle avaamisesta. Forssan Kirjapaino Oy, Forssa 1998, kustantaja Museorautatieyhdistys ry.
Raül López

| Raül López |
| --- | --- |

Henkilötiedot
Koko nimi:  Raül López Molist
Syntynyt: 15. huhtikuuta 1980 (ikä 44) Vic, Espanja
Kansalaisuus:   Espanja
Koripalloilija
Pelipaikka:  Pelintekijä
Pituus:  183 cm
Paino:  84 kg
NBA-varaus:  24. varaus 2001 (Utah Jazz)
Pelaajaura
Seurajoukkueet
1998–2000 2000–2002 2002–2005 2005–2006 2006–2009 2009–2011 2011–2016:   Joventut Badalona  Real Madrid  Utah Jazz  Akasvayu Girona  Real Madrid  Himki BK  CB Bilbao Berri
Maajoukkueet
2000–2010:   Espanja
Aiheesta muualla
FIBA
| Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Maa:   Espanja> Miesten koripallo. |
| --- | --- | --- | --- |
|  Hopeaa | Peking 2008 | miehet |  |
| EM-kilpailut  | EM-kilpailut  | EM-kilpailut  |  |
|  Kultaa | Puola 2009 | miehet |  |
|  Pronssia | Turkki 2001 | miehet |  |
Raül López (s. 15. huhtikuuta 1980 Vic) on espanjalainen ammattilaisuransa lopettanut koripalloilija.
Ura > Seurajoukkueet

López aloitti koripallon CB Vicin juniorijoukkueissa, joista hän siirtyi Joventut Badalonan juniorijoukkueeseen. Hän debytoi seuran edustusjoukkueessa kaudella 1997–1998 ja pelasi seurassa vuoteen 2000 asti. Kaudeksi 2000–2001 López siirtyi Real Madridiin, jossa hän pelasi seuraavat kaksi kautta. Hän kärsi polvivammasta kaudella 2001–2002, mutta siirtyi tästä huolimatta Utah Jazziin.
López ei pelannut kaudella 2002–2003 otteluakaan saman polvivamman takia. Seuraavalla kaudella hän pelasi kaikissa otteluissa ja teki 7,0 pistettä ja 3,7 syöttöä ottelua kohden. Kaudella 2004–2005 hän teki 5,2 pistettä, mutta pystyi pelaamaan vain 31 ottelua. López palasikin Espanjaan, jossa hän pelasi kauden Akasvayu Gironassa. Vuodet 2006–2009 hän vietti Real Madridissa, jossa hän voitti Eurocupin sekä Espanjan-mestaruuden kaudella 2006–2007. Vuonna 2009 López jatkoi pelaamista venäläisessä Himkissä, jossa hän pelasi kahden kauden ajan. Kaudeksi 2011–2012 hän siirtyi CB Bilbao Berriin.
Maaliskuussa 2016 López ilmoitti lopettavansa ammattilaiskoripallon kauteen 2015–2016.
Ura > Maajoukkue

López kuului maansa alle 16- ja 18-vuotiaiden maajoukkueisiin. Hän voitti alle 18-vuotiaiden EM-kultaa vuonna 1998 ja alle 18-vuotiaiden MM-kultaa vuonna 1999. López pelasi ensimmäisen aikuisten arvoturnauksensa vuonna 2000, jolloin Espanja oli mukana olympiakisoissa. EM-kilpailuihin hän osallistui vuosina 2001 ja 2009, joista hän voitti pronssia ja hopeaa. López saavutti olympiahopean vuonna 2008. MM-kilpailuihin hän osallistui ensimmäistä kertaa vuonna 2010.
Aiheesta muualla

NBA:n pelaajaprofiili (englanniksi)
Euroliigan pelaajaprofiili (englanniksi)
ACB:n pelaajaprofiili (Arkistoitu – Internet Archive) (espanjaksi)
Espanjan joukkue – Kesäolympialaiset 2008
4 P. Gasol |
5 Fernández |
6 Rubio |
7 Navarro |
8 Calderón |
9 Reyes |
10 Jiménez |
11 López |
12 Rodríguez |
13 M. Gasol |
14 Mumbrú |
15 Garbajosa |
Valmentaja Aíto
Espanjan joukkue – Koripallon EM-kilpailut 2009
4 P. Gasol |
5 Fernández |
6 Rubio |
7 Navarro |
8 Claver |
9 Reyes |
10 Cabezas |
11 López |
12 Llul |
13 M. Gasol |
14 Mumbrú |
15 Garbajosa |
Valmentaja Scariolo
Espanjan joukkue – Koripallon MM-kilpailut 2010
4 San Emeterio |
5 Fernández |
6 Rubio |
7 Navarro |
8 López |
9 Reyes |
10 Claver |
11 Vázquez |
12 Llull |
13 Gasol |
14 Mumbrú |
15 Garbajosa |
Valmentaja Scariolo
Galliumfosfidi

| Galliumfosfidi |
| --- | --- |

Tunnisteet
IUPAC-nimi:  gallanylidynephosphane (englanniksi)
Muut nimet:  gallium(III)fosfidi
CAS-numero:  12063-98-8
PubChem CID:  82901
SMILES:  P#[Ga]
Ominaisuudet
Molekyylikaava:  GaP
Moolimassa:  100,7 g/mol
Ulkomuoto:  Vaaleanoranssi kiinteä aine
Sulamispiste:  1 480 °C
Tiheys:  4,138 g/cm3
Liukoisuus veteen:  veteen liukenematon
 Haitallinen aine 
Galliumfosfidi (GaP) on galliumin ja fosforin yhdiste, jota käytetään LEDien valmistuksessa. Siitä tehdään N-tyypin puolijohteita lisäämällä rikkiä tai telluuria, ja P-tyypin puolijohteita sinkin avulla. Pelkästä galliumfosfidista tehdyt LEDit emittoivat vihreää valoa. Typen avulla se saadaan hohtamaan kellanvihreänä ja sinkkioksidilla punaisena.
Normaalilämpötiloissa galliumfosfidi on kiinteää, kiteistä ainetta. Sen sulamispiste on 1 480 °C. Se on hajutonta eikä liukene veteen. Galliumfosfidin moolimassa on 100.7 g/mol ja CAS-numero 12063-98-8.
Aiheesta muualla

Toxin and Toxin Target Database (T3DB): Gallium phosphide (englanniksi)
Freestylehiihdon maailmanmestaruuskilpailut 1989

Freestylehiihdon maailmanmestaruuskilpailut järjestettiin vuonna 1989 toisen kerran. Kilpailut käytiin Länsi-Saksan Oberjochissa 1.–5. maaliskuuta. Kilpailulajeina olivat kumparelasku, hypyt, baletti ja yhdistetty.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Edgar Grospiron |  Edgar Grospiron |  Jürg Biner |  Jürg Biner |  Éric Berthon |  Éric Berthon |
| Hypyt |  Lloyd Langlois | 358,82 |  Didier Méda | 352,29 |  Philippe LaRoche | 334,89 |
| Baletti |  Hermann Reitberger | 26,44 |  Lane Spina | 26,39 |  Dave Walker | 25,75 |
| Yhdistetty |  Chris Simboli | 37,00 |  Scott Ogren | 48,00 |  Martí Rafel | 103,00 |
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Raphaëlle Monod |  Raphaëlle Monod |  Donna Weinbrecht |  Donna Weinbrecht |  Tatjana Mittermayer |  Tatjana Mittermayer |
| Hypyt |  Catherine Lombard | 247,80 |  Sonja Reichart | 230,66 |  Melanie Palenik | 208,62 |
| Baletti |  Jan Bucher | 26,69 |  Conny Kissling | 26,39 |  Lucie Barma | 23,69 |
| Yhdistetty |  Melanie Palenik | 23,00 |  Conny Kissling | 35,00 |  Meredith Gardner | 38,00 |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Ranska | 3 | 1 | 1 | 5 |
| 2 |  Yhdysvallat | 2 | 3 | 1 | 6 |
| 3 |  Kanada | 2 | 0 | 4 | 6 |
| 4 |  Länsi-Saksa | 1 | 1 | 1 | 3 |
| 5 |  Sveitsi | 0 | 3 | 0 | 3 |
| 6 |  Espanja | 0 | 0 | 1 | 1 |
| Yhteensä | Yhteensä | 8 | 8 | 8 | 24 |
Fisksätra

| Fisksätra |
| --- | --- |
 Fisksätran tori.
 Fisksätra
 Koordinaatit: 59°17′35″N, 18°15′27″E 
Valtio:   Ruotsi
Lääni:  Tukholman lääni
Maakunta:  Södermanland
Kunta:  Nackan kunta
Pinta-ala:  
 – Maa:  1,03 km²
Väkiluku:  7 475
 – Väestötiheys:  7 257,3 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Fisksätran venesatama.
Fisksätra on asuinalue ja taajama Nackan kunnassa Tukholman läänissä Ruotsissa. Vuoden 2010 lopussa taajamassa oli 7 475 asukasta. Fisksätra on koko Ruotsin tiheimmin asuttu taajama: väestötiheys on yli 7 000 asukasta neliökilometriä kohti.
Alueelle rakennettiin vuosina 1971–1974 suurehko kerrostalolähiö. Se sijaitsee noin 10 kilometriä Tukholman keskustasta itään. Sen suunnittelivat arkkitehdit Tore Forsman, Ulf Snellman ja Kjell Rosenberg. Aluetta leimaavat suurien kerrostalojen rakennusmassat ja niiden väliset viheristutuksin koristellut pihat leikkipaikkoineen. Kerrostalojen ympäristö on luonnonläheistä merenrantaa ja metsiä. Vuonna 1996 Stena Fastigheter AB otti alueen rakennuskannan hallintaansa. Sen jälkeen on tehty piharemontteja, mutta yhtään julkisivukorjausta ei ole tehty rakennusten valmistumisen jälkeen.
Liikenneyhteydet

Tukholman Slussenilta alkavalla Salstjöbanalla on asema Fisksätrassa, matka keskustaan vie noin 20 minuuttia. Seuraava asema Slussenin suuntaan on Östervik, Saltsjöbadenin suuntaan Igelboda. Slussenilta on edelleen vaihtoyhteys Tukholman Tunnelbanan reiteille. Linja-auto 465 hoitaa liikennettä kunnan keskustaan Nackaan. Linja numero 495 palvelee yöliikenteessä. Tukholman ja Saltsjöbadenin välinen moottoritie kulkee Fisksätran vierestä.
Palvelut

Alueella on pienvenesatama, kansainvälinen koulu, montessorikoulu, urheiluhalli, jalkapallo- ja urheilukenttä ja golfkenttä. Siellä on myös terveysasema ja kauppoja.
Väestönkehitys

| Fisksätran taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    |  |  |
| 1965 | 1965 |    |  |  |
| 1970 | 1970 |    |  |  |
| 1975 | 1975 |    | 6 342 | 6 342 |
| 1980 | 1980 |    | 7 002 | 7 002 |
| 1990 | 1990 |    | 6 936 | 6 936 |
| 1995 | 1995 |    | 6 912 | 6 912 |
| 2000 | 2000 |    | 7 185 | 7 185 |
| 2005 | 2005 |    | 6 864 | 6 864 |
| 2010 | 2010 |    | 7 475 | 7 475 |
Lähde: Statistiska centralbyrån (SCB). Fisksätra on ollut taajama vuodesta 1975.
Aiheesta muualla

Wikimedia Commonsissa on kuvia tai muita tiedostoja aiheesta .
Fisksätra ennen kerrostaloja (ruotsiksi)
Erik Karlsson

| Erik Karlsson |
| --- | --- |
 Karlsson vuonna 2017
Henkilötiedot
Syntynyt: 31. toukokuuta 1990 (ikä 34) Landsbro, Vetlanda, Ruotsi
Kansalaisuus:   Ruotsi
Jääkiekkoilija
Lempinimi:  Världens bästa Karlsson
Pelipaikka:  puolustaja
Maila:  oikea
Pituus:  183 cm
Paino:  82 kg
Seura
Seura:  Pittsburgh Penguins
Sarja:  NHL
Pelaajaura
Pääsarjaura:  2007–
Aik. seurat:  Frölunda HC (SEL) Helsingin Jokerit (SML) Ottawa Senators (NHL)   San Jose Sharks (NHL)
NHL-varaus:  15. varaus, 2008 Ottawa Senators
KHL-varaus:  32. varaus, 2009 HK Lokomotiv Jaroslavl
Erik Karlsson (s. 31. toukokuuta 1990 Landsbro, Vetlanda, Ruotsi) on ruotsalainen jääkiekkoilija, pelipaikaltaan puolustaja, joka edustaa NHL-seura Pittsburgh Penguinsia. Karlssonin vahvuuksiin kuuluvat kiekonkäsittelytaidot, syöttö sekä laukaus. Karlssonia pidetään yhtenä NHL:n parhaista puolustajista.
Ammattilaisurallaan Karlsson on saavuttanut paljon. Kaudella 2011–2012 hän voitti NHL:n puolustajien pistepörssin ylivoimaisesti 78 tehopisteellään, ja kauden päätteeksi hänet palkittiin NHL:n parhaalle puolustajalle jaettavalla James Norris Memorial Trophylla. Karlsson on pelannut kahdesti NHL:n tähdistöottelussa, ja hän on voittanut myös NHL:n parhaalle ruotsalaiselle pelaajalle jaettavan Viking Awardin vuonna 2012. Suomessa Karlsson on edustanut Jääkiekon SM-liigassa Helsingin Jokereita vuonna 2012 NHL:n työsulun ajan. Hän on voittanut myös SM-liigan puolustajien pistepörssin.
Karlsson tunnetaan sulavaliikkeisenä ja pelillisesti älykkäänä hyökkäävänä puolustajana. Hänen vahvuuksiaan ovat muun muassa korkea kiekonkäsittelytaito ja voimakas laukaus. Kiekollisesti taitavana pelaajana hänen ainoaksi heikkoudekseen voitaneen laskea puolustajalle varsin pienehkö koko, mikä velvoittaa hänet tekemään tavallista puolustajaa enemmän töitä.
Ura > Junioriura ja NHL-varaus

Karlsson on Boro/Vetlanda HC:n kasvatti. Hän pelasi ensimmäiset ottelunsa Ruotsin pääsarjatasolla Elitserienissä Frölunda HC:n joukkueessa kaudella 2007–2008, ja voitti samaisella kaudella Ruotsin mestaruuden Frölundan juniorijoukkueessa ollen sarjansa paras puolustaja. Keväällä hän osallistui alle 18-vuotiaiden maailmanmestaruuskilpailuihin, ja hänet valittiin kisojen parhaaksi puolustajaksi.
Ottawa Senators varasi Karlssonin NHL:ään vuoden 2008 kesällä järjestetyn varaustilaisuuden avauskierroksella numerolla 15. Hän oli varaustilaisuuden ensimmäisenä varattu ruotsalainen jääkiekkoilija ja järjestyksessään kolmas eurooppalainen. Samana kesänä Mississauga St. Michael's Majors varasi Karlssonin Pohjois-Amerikan pääjunioriliiga OHL:ään, mutta hän pelasi vielä seuraavan kauden Ruotsissa Elitserienin Frölundassa ja Allsvenskanin Borås HC:ssa. Vuodenvaihteessa hän edusti Ruotsin nuorten jääkiekkomaajoukkuetta osallistuen Ottawassa pelattuihin nuorten maailmanmestaruuskilpailuihin, jossa Ruotsi ylsi hopeamitaliin. Tehopisteillään 2+7=9 Karlsson oli koko kisojen toiseksi tehokkain puolustaja Kanadan P.K. Subbanin jälkeen, ja Kansainvälinen Jääkiekkoliitto valitsi hänet turnauksen parhaaksi puolustajaksi. Joukkueensa tehokkaimmaksi pelaajaksi yltänyt Karlsson valittiin myös kisojen tähdistökentälliseen ainoana ruotsalaisena.[lähde? ]
Ura > Maajoukkueura

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Saksa 2010 | jääkiekko |  |
|  Pronssia | Tšekki 2024 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Ottawa 2009 | jääkiekko |  |
Vuoden 2008 alle 18-vuotiaiden maailmanmestaruuskilpailuissa Karlsson valittiin koko turnauksen parhaaksi puolustajaksi, ja hänen tehotilastonsa +8 oli kaikkien pelaajien keskuudesta niin ikään turnauksen paras. Hän oli joukkueensa eniten syöttöpisteitä merkkauttanut pelaaja seitsemällä syötöllään kuudessa pelaamassaan ottelussa, minkä johdosta hän nousi jakamaan turnauksen puolustajien pistepörssin kärkipaikkaa Kanadan Ryan Ellisin (3+4=7) kanssa. Vuoden 2009 nuorten MM-turnauksessa Karlsson saavutti hopeamitalin ja tuli valituksi turnauksen tähdistökentälliseen sekä parhaaksi puolustajaksi. Tehopisteillään 2+7=9 hän oli Ruotsin joukkueen pistekärki, ja hän jakoi puolustajien pistepörssin voiton Kanadan P. K. Subbanin (3+6=9) kanssa.
Vuoden 2010 aikuisten MM-kilpailuissa Karlsson esiintyi suvereenisti tulokkaan asemastaan huolimatta. Hän oli tehopisteillään 1+3=4 Ruotsin joukkueen tehokkain puolustaja. Vuoden 2012 MM-turnauksessa hän oli koko joukkueensa neljänneksi tehokkain pelaaja yhdessä Daniel Alfredssonin kanssa, ja seitsemällä tehopisteellään kahdeksaan otteluun hän johti jälleen kerran joukkueensa puolustajia tehopisteiden määrässä. Turnauksen päättyessä hän jakoi puolustajien pistepörssin viidennen ja puolustajien maalipörssin kolmannen sijan.[lähde? ]
Muuta

Erikin veli Pelle on pelannut puolustajana lähinnä Ruotsin kolmannella sarjatasolla ja voitti myös perinteisen TV-pucken -junioriturnauksen Smoolannin joukkuessa. Veljesten eno on pitkän uran Elitserienissä lähinnä Leksands IF:ssa pelannut ja Ruotsin mestaruuden AIK:ssa voittanut entinen maajoukkuepuolustaja Tomas Nord. Myös isä Jonas Karlsson pelasi alasarjatasolla, hänkin puolustajana.
Palkinnot ja saavutukset > Jääkiekon SM-liiga

Kuukauden pelaaja: 12/2012
Palkinnot ja saavutukset > NHL

Vuoden paras puolustaja (James Norris Memorial Trophy): 2011–2012, 2014–2015, 2022-2023
NHL:n ykköstähdistö: 2011–2012
Vuoden paras Pohjois-Amerikassa pelaava ruotsalainen jääkiekkoilija (Viking Award): 2011–2012, 2015–2016
NHL:n tähdistöottelu: 2012, 2016
Ottawa Senatorsin seuraennätykset:
Eniten tehopisteitä (78) ja maaleja (19) yhden kauden aikana tehnyt puolustaja.
Aiheesta muualla

Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
| Edeltäjä: Daniel Sedin Nicklas Bäckström | Viking Awardin voittaja 2012 2016, 2017 | Seuraaja: Henrik Zetterberg – |
| 0 | 1 | 2 |
| --- | --- | --- |
| Edeltäjä: Nicklas Lidström Duncan Keith | James Norris Memorial Trophyn voittaja 2012 2015 | Seuraaja: P. K. Subban Drew Doughty |
| 0 | 1 | 2 |
| --- | --- | --- |
| Edeltäjä: Victor Hedman | Guldpucken 2016, 2017 | Seuraaja: Elias Pettersson |
Karlsson Ottawa Senatorsin peliasussa keväällä 2013.
Futaba Kioka

| Henkilötiedot |
| --- | --- | --- |
Koko nimi: Futaba Kioka
Syntymäaika: 22. marraskuuta 1965 (ikä 58)
Syntymäpaikka: Shizuoka, Japani
Kansalaisuus:  Japani
Pelipaikka: Keskikenttäpelaaja
Pituus: 162 cm
Seurat
| Vuodet | Seura | O (M) |
| 1978–1988 1989–1996 | Shimizudaihachi SC Suzuyo Shimizu FC Lovely Ladies |  |
Maajoukkue
| 1981–1996 | Japani | 75 (30) |
Futaba Kioka (jap. 木岡 二葉, Kioka Futaba; s. 22. marraskuuta 1965 Shizuoka) on japanilainen entinen jalkapalloilija.
Jalkapallomaajoukkue

Kioka debytoi Japanin maajoukkueessa kesäkuussa 1981. Hän kuului Japanin joukkueeseen myös MM-kilpailuissa 1991, 1995 ja kesäolympialaisissa 1996. Hän on pelannut 75 maaottelua ja tehnyt niissä 30 maalia.
Freestylehiihdon maailmanmestaruuskilpailut 1999

Freestylehiihdon maailmanmestaruuskilpailut järjestettiin vuonna 1999 seitsemännen kerran. Kilpailut käytiin Sveitsin Haslibergissä 10.–14. maaliskuuta. Kilpailulajeina olivat kumparelasku, parikumparelasku, hypyt ja baletti.